b'\n_START_ARTICLE_\nWilliam Michael Rossetti\n_START_SECTION_\nFamilie og etterkommere\n_START_PARAGRAPH_\nWilliam var den ansvarlige i familien. Fra 15 \xc3\xa5r var han st\xc3\xb8ttespilleren for familien Rosettis inntekter. Han arbeidet st\xc3\xb8dig i Inland Revenue Office, skatteetaten, fra 1845 og til han ble pensjonert. Han var \xc2\xabden eneste medlemmet av familien Rosetti, med mulig unntak av sin mor, som hadde mye sunn fornuft og f\xc3\xb8lelse for finansiell ansvarlighet. Han m\xc3\xb8tte tallrike kriser i familien med snusfornuft, men han manglet fantasievnen, intelligensen og den inspirerte skrivingen til b\xc3\xa5de Dante Gabriel and Christina Rossetti\xc2\xbb._NEWLINE_Han var en kapabel tegner og etterlot seg en del tegninger, skisser og mindre malerier, men valgte tidlig \xc3\xa5 ikke konkurrere med broren Dante Gabriels talent._NEWLINE_I 1874 giftet han seg med Lucy Madox Brown, datter av maleren Ford Madox Brown som hadde v\xc3\xa6rt brorens l\xc3\xa6remester. Deres bryllupsreise gikk til Frankrike og Italia. Deres f\xc3\xb8rste barn, Olivia Frances Madox, ble f\xc3\xb8dt i september 1875, og hennes f\xc3\xb8dsel ble feiret i en ode av Swinburne. En s\xc3\xb8nn, Gabriel Arthur, ble f\xc3\xb8dt i februar 1877, fulgt av enda en datter, Helen Maria, i november 1879, og deretter tvillinger, Mary Elizabeth og Michael Ford, i april 1881. Deres s\xc3\xb8nn Michael d\xc3\xb8de som barn. Rossetti og hans hustru d\xc3\xb8pte ikke sine barn, og heller ikke ble de oppfostret i kristen husholdning. Barna ble undervist i hjemmet av deres mor og guvernanter. I 1897 giftet Olivia seg med en italiensk, anarkistisk flyktning, Antonio Agresti. De flyttet senere til Italia hvor Olivia ble en oversetter og skribent. Etter at hun ble enke i 1926 innledet hun et vennskap med forfatteren Ezra Pound, og de to brevvekslet hyppig._NEWLINE_Gabriel Arthur, kun kjent som Arthur til familien, ble en vitenskapsmann, giftet seg med Dora Lewis, og fikk flere barn. Helen ble en minatyrmaler, og i 1903 giftet seg med Gastone Angeli. Han var i d\xc3\xa5rlig tilstand og helse og d\xc3\xb8de kun noen f\xc3\xa5 m\xc3\xa5neder senere. Helen f\xc3\xb8dte hans posthume datter, Imogene Lucy, i 1904._NEWLINE_William Michael Rossetti d\xc3\xb8de i 1919 og ble gravlagt p\xc3\xa5 Highgate gravlund i Highgate i nordre London.'